OpenLLM-France/wikimedia huggingface dataset:
# Zalmoxis

Zalmoxis o Zamolxis (en grec antic Ζάλμοξις, Ζάμολξις), era un personatge traci considerat el civilitzador mític dels getes. Portava aquest nom, que significa "Déu os" o "el déu de la pell d'os", per la peça en la que va ser embolicat quan va néixer.
Segons la tradició va ser un esclau i deixeble de Pitàgores a Samos, que posseïa de grans coneixements d'astrologia i de màgia. Herodot diu que va rebre del seu amo una gran educació hel·lènica, i que després va viatjar a Egipte, ja que Pitàgoras l'havia recomanat a alguns sacerdots egipcis, i a altres països, tornant a Tràcia carregat de riqueses. Allà va introduir la civilització i la religió, especialment la immortalitat de l'ànima. Va fer construir una "sala de recepció" (Άνδρεών) on acollia els ciutadans principals i els ensenyava que ni ells ni els seus descendents moririen mai, sinó que anirien a un lloc on sobreviurien per sempre i serien completament feliços. Mentrestant va construir una cova subterrània on es va retirar durant tres anys i després hauria sortit a predicar entre els homes, que van creure les seves paraules, especialment allò que feia referència a una vida després de la mort. Herodot explica un ritu: cada quatre anys llençaven un missatger contra les llances que aguantaven tres guerrers. L'ànima del sacrificat era rebuda a la "morada subterrània" on vivia Zalmoxis mentre estava ocult. Així es restablia la comunicació i Zalmoxis es tornava a manifestar. Sembla que aquests rituals són de naturalesa ctònica, com els d'altres profetes mítics (Minos, Radamant, Epimènides). Desapareixien durant un temps sota terra. Mircea Eliade diu que els ritus de Zalmoxis són de tipus iniciàtic, semblants a d'altres misteris grecs, com els d'Orfeu o Dionís, com ho provarien el culte i el banquet a la "sala de recepció", el fet d'amagar-se en un lloc subterrani i el retorn al cap de quatre anys, les creences en la immortalitat de l'ànima i en l'existència d'un altre món, elements comuns amb altres misteris.
Gràcies als seus coneixements astrològics i màntics va realitzar grans prodigis i va aconseguir que el rei dels getes compartís el poder amb ell. Va ser declarat sacerdot suprem de la principal deïtat dels getes. i es va instal·lar en una cova sagrada al cim d'una muntanya, on només rebia al rei i als seus servidors.
Heròdot pensa que Zalmoxis era anterior a Pitàgores i expressa dubtes sobre la seva història, considerant-lo una deïtat geta més que una persona. Potser les doctrines de Pitàgores sobre l'ànima, difoses entre els getes i altres bàrbars en contacte amb els grecs, van donar origen a la llegenda.

## Referències

* ↑ Sorin Paliga. "La divinité suprême des Thraco-Daces", in Dialogues d'histoire ancienne (Persée revue)
* ↑ Strabo, Geography, book 7, 3, 1–11
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 319-320. ISBN 8481641618.

## Bibliografia

* Eliade, Mircea. Zalmoxis, the vanishing God
* Kernbach, Victor. Miturile Esenţiale, Editura Ştiinţifică şi Enciclopedică, Bucharest, 1978
# Yzeures-sur-Creuse

Yzeures-sur-Creuse és un municipi francès, situat al departament d'Indre i Loira i a la regió Centre - Vall del Loira.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1.298 | 1.286 | 1.347 | 1.389 | 1.690 | 1.774 | 1.828 | 1.880 | 1.874 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.938 | 1.908 | 1.903 | 1.855 | 1.837 | 1.792 | 1.823 | 1.874 | 1.843 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1.793 | 1.777 | 1.728 | 1.625 | 1.653 | 1.607 | 1.520 | 1.527 | 1.445 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1.529 | 1.588 | 1.737 | 1.820 | 1.747 | 1.476 | - | - | - |
| 2019 | - | - | - | - | - | - | - | - |
# Ōji

Ōji (王寺町, Ōji-chō) és una vila i municipi pertanyent al districte de Kita-Katsuragi de la prefectura de Nara, a la regió de Kansai, Japó.

## Geografia

La vila d'Ôji es troba localitzada a la part nord-oest de la prefectura de Nara, dins del districte de Kita-Katsuragi. El terme municipal d'Ôji limita amb els de Kashiba i Kanmaki al sud; amb Sangō i Ikaruga al nord; amb Kawai a l'est i amb Kashihara, a la prefectura d'Osaka, a l'oest.

### Barris

Els chōchō o barris de la vila són els següents:
* Ōji (王寺)
* Katsushimo (葛下)
* Kudo (久度)
* Taishi (太子)
* Hatakeda (畠田)
* Fujii (藤井)
* Funato (舟戸)
* Honmachi (本町)
* Minami-Motomachi (南元町)
* Myōjin (明神)
* Motomachi (元町)

## Història

Des del període Nara fins a la fi del període Tokugawa, la zona on actualment es troba la vila d'Ôji, va formar part de l'antiga província de Yamato. Després de la restauració Meiji i sota la nova llei de municipis, l'1 d'abril de 1889 es funda el poble d'Ôji, pertanyent aleshores al districte de Katsuge, avui dia desaparegut. L'1 d'abril de 1897 es crea el districte de Kita-Katsuragi i Ôji s'integra, romanent en ell fins a l'actualitat. L'11 de febrer de 1926, el poble d'Ôji es elevat a la categoria actual de vila.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 3.262 | 4.597 | 6.126 | 8.633 | 9.507 | 14.783 | 17.213 |
| 1990 | 2000 | 2010 | 2020 | 2030 | 2040 | 2050 |
| 23.625 | 23.782 | 22.164 | 23.757 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Ōji - Hatakeda
* Ferrocarril Kinki Nippon (Kintetsu)
** Ōji - Shin-Ōji

### Carretera

* Nacional 25 - Nacional 168
* Xarxa de carreteres prefecturals de Nara.

## Referències

* ↑ https://www.post.japanpost.jp/cgi-zip/zipcode.php?pref=29&city=1294250&cmp=1
* ↑ https://minchizu.jp/nara/oji.html
* ↑ Statistics Bureau of Japan
# 3-Hidroxibutanal

El 3-hidroxibutanal, també anomenat acetaldol, és un compost orgànic de la família dels aldols, que va ser el primer membre identificat el 1872. La seva estructura consisteix en un esquelet de n-butà que duu una funció d'aldehid, i un grup hidroxi a la posició 3 (o β).

## Història

El 3-hidroxibutanal va ser identificat independentment el 1872 pels químics Charles Adolphe Wurtz i Alexandre Borodine, que van descobrir aquest subproducte de la reacció d'acetaldehid, amb propietats similars a les d'un alcohol.
Es va utilitzar en la medicina com a somnífer i sedant.

## Propietats físiques

El 3-hidroxibutanal té una densitat d'1,11 g·cm$^{-3}$ a 20 °C i una densitat relativa gasosa (relació de densitat amb l'aire sec a la mateixa temperatura i pressió) de 3,04. Té una pressió de vapor de 0,1 hPa a 20 °C, 10 hPa a 50 °C i 15 hPa a 65 °C.

## Síntesi

Un racèmic de 3-hidroxibutanal es produeix industrialment mitjançant una reacció d'aldoadicció catalitzat de bases d'acetaldehid a temperatures baixes d'uns 5 °C. El catalitzador emprat normalment és la sosa càustica aquosa, però es pot utilitzar qualsevol altra base.
La reacció es pot dur a terme només a temperatures baixes de 5 °C i menys, ja que a un augment de la temperatura immediatament se separa l'aigua i es forma el producte de condensació d'aldol. El rendiment del 3-hidroxibutanal està entre el 50 i el 60%. El treball es realitza mitjançant una destil·lació multietapa.

## Reactivitat

El 3-hidroxibutanal pot experimentar una reacció de deshidratació anomenada condensació aldòlica per formar crotonaldehid.

## Estereoquímica

L'àtom de carboni C3 que és el que porta la funció hidroxi és quiral. El 3-hidroxibutanal es presenta, doncs, en forma d'un parell d'enantiòmers:
* (3R)-3-hidroxibutanal de número CAS 117706-97-5
* (3S)-3-hidroxibutanal de número CAS 117706-98-6

## Referències

* ↑ C. A. Wurtz, in: C. R. Hebd. Seances Acad. Sci., 1872, pS. 1361.
* ↑ Brandenberger, Hans; Maes, Robert A. A. Analytical Toxicology: For Clinical, Forensic, and Pharmaceutical Chemists (en anglès). Nova York: de Gruyter, 1997.
* ↑ R. P. Bell and M. J. Smith: Deuterium exchange in the aldol condensation of acetaldehyde, in: J. Chem. Soc., 1958, S. 1691–1696.
# (227) Philosophia

(227) Philosophia és un asteroide pertanyent al cinturó d'asteroides descobert el 12 d'agost de 1882 per Paul Pierre Henry des de l'observatori de París, França.
Està nomenat així per la paraula en llatí d'igual significat en català.

## Característiques orbitals

Philosophia orbita a una distància mitjana del Sol de 3,163 ua, podent allunyar-se fins a 3,765 ua i apropar-se fins a 2,56 ua. La seva inclinació orbital és 9,154° i l'excentricitat 0,1906. Triga a completar una òrbita al voltant del Sol 2054 dies.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* 1 2 3 4 5 «JPL Small-Body Database». [Consulta: 17 octubre 2023].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 33. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ «(227) Philosophia» (en anglès). Jet Propulsion Laboratory. [Consulta: 13 juliol 2015].
Dictionary of Minor Planet Names (en anglès), 5a edició.

## Enllaços externs

* «(227) Philosophia» (en anglès). [Consulta: 13 juliol 2015].
# (230) Atamantis

(230) Athamantis és un asteroide que forma part del cinturó d'asteroides i va ser descobert el 3 de setembre de 1882 per Leo Anton Karl de Ball des de l'observatori de Bothkamp, Alemanya.
Està nomenat així per Atamantis, un personatge de la mitologia grega.
Athamantis està situat a una distància mitjana del Sol de 2,382 ua, podent apropar-se fins a 2,236 ua i allunyar-se fins a 2,529 ua. Té una excentricitat de 0,06157 i una inclinació orbital de 9,443°. Triga a completar una òrbita al voltant del Sol 1343 dies.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* ↑ Afirmat a: JPL Small-Body Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 33. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 «JPL Small-Body Database». [Consulta: 24 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ «(230) Athamantis» (en anglès). Jet Propulsion Laboratory. [Consulta: 24 juliol 2015].

## Enllaços externs

* «(230) Athamantis» (en anglès). [Consulta: 24 juliol 2015].
# AC (Complexitat)

En teoria de la complexitat, AC és una jerarquia de classes de complexitat. Cada classe AC$^i$ consisteix en els llenguatges reconeguts per un circuit booleà de profunditat $O(\log ^{i}n)$i un nombre polinòmic de portes AND, OR i NOT de fan-in il·limitat.
El nom AC es va triar per analogia al de la classe NC, amb la A referint-se a "alternant", referint-se a les portes AND i OR organitzades de manera alternativa i a les màquines de Turing alternants.
La classe més petita és AC$^0$ ,consistent en els circuits de profunditat constant i fan-in il·limitat.
Tota la jerarquia de les classes AC es defineix com
    ${\mbox{AC}}=\bigcup _{i\geq 0}{\mbox{AC}}^{i}$

## Relació amb NC

Les classes AC estan relacionades amb les classes NC, que es defineixen de manera similar però les portes tenen un fan-in fitat i constant. Per cada i, es te:
    ${\mbox{NC}}^{i}\subseteq {\mbox{AC}}^{i}\subseteq {\mbox{NC}}^{i+1}$
I com a conseqüència immediata d'això, es te que NC = AC.
Se sap que la inclusió és estricta quan i = 0.

## Variacions

La capacitat de les classes AC es poden canviar afegint portes addicionals. Si s'afegeixen portes que calculen l'operació mòdul per alguns m, es tenen les classes ACC$^i$[m].

## Referències

* 1 2 Sanjeev., Arora,. Computational complexity : a modern approach. Cambridge: Cambridge University Press, 2009. ISBN 9780521424264.
* ↑ J., ATALLAH, MIKHAIL. ALGORITHMS AND THEORY OF COMPUTATION HANDBOOK : general concepts and techniques.. [Place of publication not identified],: CHAPMAN & HALL CRC, 2017. ISBN 113811393X.
* 1 2 3 Peter., Clote,. Boolean functions and computation models. Berlín: Springer, 2002. ISBN 3540594361.
# ACS du Ksar

L'Association Culturelle et Sportive du Ksar (àrab: الجمعية الثقافية و الرياضية للكصر, al-Jamaʿiyya aṯ-Ṯaqāfiyya ar-Riyāḍiyya li-l-Kṣar, ‘Associació Cultural i Esportiva del Ksar’), conegut com a ACS Ksar, és un club de futbol maurità de la ciutat de Nouakchott.
Durant els anys noranta fou conegut com a ASC Sonader Ksar (Association Sportive et Culturelle Sonader Ksar), quan pertanyia a la societat SONADER (Sociètè Nationale pour le Développement Rural).

## Palmarès

* Lliga mauritana de futbol:
** 1983, 1985, 1992, 1993, 2004
* Copa mauritana de futbol:
** 1979, 1993, 1994, 2014, 2015
* Supercopa mauritana de futbol:
** 2014

## Referències

* ↑ «Mauritania - Club colours». rsssf.com. [Consulta: 16 desembre 2017].
* ↑ «Mauritania - ACS Ksar - Results and fixtures - Soccerway». [Consulta: 5 juny 2019].
* ↑ «Mauritania – List of Champions». RSSSF.
* ↑ «Mauritania - List of Cup Winners». rsssf.com. [Consulta: 16 desembre 2017].
# Acacia pycnantha

Acacia pycnantha, en anglès amb el nom comú de Golden wattle, és una espècie d'arbre dins la família fabàcia; és una planta nadiua del sud-est d'Austràlia. Arriba a fer 8 m d'alt i té fil·lodes en lloc de fulles veritables. És una planta de sotabosc als boscos d'eucaliptus.
George Bentham va fer la descripció d'aquesta espècie l'any 1842. L'escorça d'A. pycnantha produeix més taní que cap altra del seu gènere. També s'ha cultivat com a planta ornamental i per a flor tallada; tanmateix, ha esdevingut una planta adventícia no desitjada a Àfrica del Sud, Tanzània, Itàlia, Portugal, Sardenya, Índia, Indonèsia, Nova Zelanda, com també a Austràlia occidental, Tasmània i Nova Gal·les del Sud.

## Referències

* ↑ Bentham, George «Notes on Mimoseae, with a Synopsis of Species». London Journal of Botany, 1, 1842, pàg. 351.
* Elliot, Rodger W.; Jones, David L.; Blake, Trevor. Encyclopaedia of Australian Plants Suitable for Cultivation. 2. Port Melbourne, Victoria: Lothian Press, 1985, p. 103. ISBN 0-85091-143-5.
* Kodela, Phillip G.. «Acacia». A: Wilson, Annette; Orchard, Anthony E.. Flora of Australia. 11A, 11B, Part 1: Mimosaceae, Acacia. CSIRO Publishing / Australian Biological Resources Study, 2001, p. 297–98. ISBN 978-0-643-06718-9.

## Enllaços externs

* A Wikimedia Commons hi ha contingut multimèdia relatiu a Acacia pycnantha.
# Anortominasragrita

L'anortominasragrita és un mineral de la classe dels sulfats. Pertany al grup de la minasragrita, i rep el seu nom de la seva relació amb l'espècie que dona nom al grup.

## Característiques

L'anortominasragrita és un sulfat de fórmula química (V$^{4+}$O)(SO₄)·5H₂O. Cristal·litza en el sistema triclínic formant crostes microcristal·lines i eflorescències. La seva duresa a l'escala de Mohs és 1.
Segons la classificació de Nickel-Strunz, la l'anortominasragrita pertany a «07.DB: Sulfats (selenats, etc.) amb anions addicionals, amb H₂O, amb cations de mida mitjana només; octaedres aïllats i unitats finites» juntament amb els següents minerals: aubertita, magnesioaubertita, svyazhinita, khademita, rostita, jurbanita, minasragrita, ortominasragrita, bobjonesita, amarantita, hohmannita, metahohmannita, aluminocopiapita, calciocopiapita, copiapita, cuprocopiapita, ferricopiapita, magnesiocopiapita i zincocopiapita.

## Formació i jaciments

Es troba a les esquerdes de fustes petrificades revestides de carbó, incrustade en un conglomerat triàsic. Sol trobar-se associada a altres minerals com: szomolnokita, sofre, rozenita, ortominasragrita, minasragrita, kornelita, ferricopiapita o bobjonesita. Només se n'ha trobat al grup de mines North Mesa, al districte de San Rafael (Comtat d'Emery, Utah, Estats Units).

## Referències

* ↑ «Anorthominasragrite» (en anglès). Mindat. [Consulta: 27 desembre 2015].
# Deogaon-Barghera

Deogaon-Barghera fou un estat tributari protegit, un istimrari feudatari de Jodhpur, format per tres pobles al districte d'Ajmer, governats per una dinastia de rajputs rathors del sub clan Jodha.
El primer thakur esmentat era Nahar Singh, tercer fill de Thakur Akhay Raj de Deolia, al que va succeir al seu fill Thakur Deo Karan. La dinastia va seguir regularmen de pare a fill: Thakur Malji, Thakur Udai Singh, Thakur Zorawar Singh, hakur Kaner Singh, Thakur Ranjit Singh, thakur Jhujhar Singh, Thakur Ram Singh (que va governar fins al 1879) i Thakur Sardar Singh que és el darrer esmentat encara que cal suposar que la dinastia va seguir exercint el poder almenys fins al 1949.

## Referències

* Genealogia per H. Soszynski Arxivat 2009-05-29 a Wayback Machine.
# Mercedes Garrido Rodríguez

Mercedes Garrido Rodríguez (Felanitx, 1974) és una política balear, diputada al Parlament de les Illes Balears en la IX legislatura.
Llicenciada en dret per la Universitat de les Illes Balears, va exercir com a advocada de 2000 a 2007. Militant del PSIB-PSOE, a les eleccions municipals espanyoles de 2007 fou escollida regidora de l'ajuntament de Felanitx. Alhora fou escollida consellera del Consell Insular de Mallorca on ha estat secretària general de la Conselleria de Presidència insular de 2007 a 2011 i portaveu adjunta del grup socialista al Consell Insular de Mallorca de 2011 a 2015.
Fou escollida diputada per Mallorca a les eleccions al Parlament de les Illes Balears de 2015, però el juliol renuncià al seu escó quan fou nomenada consellera de Territori i Infraestructures del Consell Insular de Mallorca.
El febrer de 2021 va substituir Pilar Costa Serra com a consellera de la presidència del Govern Balear presidit per Francina Armengol.

## Referències

* ↑ Candidats socialistes al Parlament Balear
* ↑ Jaume Garau i Conxa Obrador s'incorporen demà com a diputats al Grup Parlamentari Socialista Arxivat 2018-02-21 a Wayback Machine., al web del PSIB
* ↑ Garrido, máxima confianza de la Presidenta, Última Hora, 12 de febrer de 2021
# Michael Færk Christensen

Michael Færk Christensen (Hobro, Jutlàndia Septentrional, 14 de febrer de 1986) és un ciclista danès professional des del 2008 fins al 2010. També ha combinat amb el ciclisme en pista on va aconseguir una medalla de plata als Jocs Olímpics de Pequín en la prova de Persecució per equips, encara que només va participar en les rondes preliminars. També té dues medalles al Campionat del món de Persecució per equips.

## Palmarès en pista

* 2008
** Medalla d'argent als Jocs Olímpics de Pequín en Persecució per equips (amb Alex Rasmussen, Michael Mørkøv, Casper Jørgensen i Jens-Erik Madsen)
* 2009
** Campió del món de Persecució per equips (amb Alex Rasmussen, Casper Jørgensen i Jens-Erik Madsen)

## Palmarès en ruta

* 2006
** Campió de Dinamarca en Contrarellotge per equips.
* 2007
** 1r al Chrono des Herbiers sub-23.
* 2008
** Campió de Dinamarca sub-23 en contrarellotge.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Secuestrados (pel·lícula de 2010)

Secuestrados és una pel·lícula espanyola de terror i thriller psicològic dirigida per Miguel Ángel Vivas i protagonitzada per Fernando Cayo, Manuela Vellés i Ana Wagener amb guió de Javier García. És una pel·lícula coneguda particularment per estar rodada en 2 plans per seqüència.

## Sinopsi

Jaime (Fernando Cayo), Marta (Ana Wagener) i la seva filla Isa (Manuela Vellés) acaben de mudar-se a la seva nova casa, en una acomodada urbanització dels afores. Per a celebrar la seva primera nit en la seva nova casa que van comprar amb molt d'esforç, Marta va pensar a fer un sopar on estarien el seu espòs Jaime i la seva filla Isabel, però la seva filla ja tenia altres plans. En la nit, Jaime parla amb la seva esposa però tot canvia quan una banda de tres encaputxats irromp violentament amb la intenció de robar i sense importar-los l'horror que sembrin al seu pas...

## Repartiment

* Fernando Cayo com Jaime
* Manuela Vellés com Isa
* Ana Wagener com Marta
* Guillermo Barrientos com asaltant nou
* Dritan Biba com assaltant cap
* Martijn Kuiper com assaltant fort
* Xoel Yáñez com César
* Luís Iglesia com Javier
* Pepo Suevos com guarda de seguritat
* Eduardo Torroja com conductor
* César Díaz com encarregat

## Producció

Filmax va produir la pel·lícula en col·laboració amb Vaca Films i està dirigida per Miguel Ángel Vivas." El tema principal de la nostra pel·lícula és el terror, causat per la por i la violència", explica el duet de productors Borja Pena i Emma Luster. "Durant el rodatge, prestem especial atenció al realisme perquè l'espectador experimenti les mateixes emocions que els nostres protagonistes. El tema és força rellevant en la nostra societat." Blur Producciones va començar el rodatge el 22 de febrer de 2010 a Las Rozas. La pel·lícula és particularment coneguda per compondre només 12 preses llargues.

## Guardons i nominacions
### Premis Mestre Mateo

| Any | Categoria | Receptor | Resultat |
| 10a edició | Millor pel·lícula | Miguel Ángel Vivas | Nominada |
| 10a edició | Millor música original | Sergio Moure | Nominada |
| 10a edició | Millor pentinat i maquillatge | Raquel Fidalgo | Nominada |

## Referències

* ↑ «FILMAX INTERNATIONAL – Kidnapped». Arxivat de l'original el 2010-06-19. [Consulta: 8 març 2021].
* ↑ Filmax gets rights to 'Secuestrados' (a.k.a. 'Kidnapped') – movies
* ↑ Filmax pick up sales rights to Vaca Films’ thriller Kidnapped
* ↑ Total fear and "express kidnapping" in Secuestrados
* ↑ «Lista de nomeados ós Mestre Mateo». Arxivat de l'original el 23 de març de 2012. [Consulta: 25 xaneiro 2014].
# ARCO

ARCO és una fira internacional d'art contemporani de Madrid organitzada per l'IFEMA que se celebra anualment al mes de febrer.

## Història

ARCO va néixer com una fira de galeries amb el propòsit de reunir un oferta artística que comprengués des de les avantguardes històriques fins a l'art emergent, passant per l'art modern i l'art contemporani. La primera edició es va celebrar el 1982 i va ser organitzada per la galerista Juana de Aizpuru en el marc de l'efervescent movida madrileña. Un total de 264 artistes de 14 països es van reunir a Madrid sota la coordinació de d'Aizpuru, que va dirigir el certamen durant les primeres quatre edicions.
El març de 2021 es va donar a conèixer ARCO E-xhibitions, un nou espai digital perquè col·leccionistes, professionals i aficionats a l'art contemporani descobreixin les exposicions en 3D creades per galeries participants a ARCOmadrid i ARCOlisboa.

## Referències

* ↑ «Telenotícies - Les galeries catalanes a Arco, la fira d'art contemporani». TV3, 23-02-2017. [Consulta: 24 maig 2023].
* ↑ Pérez, Juli. «La fira ARCO parla cada vegada més en català». Núvol, 22-07-2021. [Consulta: 24 maig 2023].
* ↑ La feria artística que devolvió a España al panorama internacional, en el diario ABC, 8 de febrero de 2016.
* ↑ «Nace ARCO E-xhibitions, un espacio digital para coleccionistas y profesionales del arte». Europa Press, 11-03-2021. [Consulta: 12 març 2021].
# Riu Cam

«Riu Cam» té aquests significats:
* Riu Cam (Cambridgeshire) al Regne Unit
* Riu Cam (Gloucestershire) al Regne Unit
* Riu Cam (Somerset) al Regne Unit
* Cam Brook (Somerset) al Regne Unit
* Riu Cam (Tasmània) a Austràlia
* Riu Cam (Marlborough) a Nova Zelanda
* Riu Cam / Ruataniwha a Canterbury, Nova Zelanda
* Riu Cam (Vietnam) (Sông Cấm)